
Noteikumi par ievešanai (importēšanai) Latvijā aizliegtām rūpniecības precēm
Izdoti saskaņā ar Ukrainas civiliedzīvotāju atbalsta likuma 8.6 panta otro daļu.
· 1. Noteikumi nosaka rūpniecības preces atbilstoši Kombinētās nomenklatūras kodiem, kas noteikti Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā un tās grozījumos (turpmāk – Kombinētā nomenklatūra), kuru ievešana (importēšana) Latvijas Republikā no Krievijas Federācijas un Baltkrievijas Republikas ir aizliegta, kā arī Krievijas Federācijas vai Baltkrievijas Republikas izcelsmes rūpniecības preces, kuru ievešana (importēšana) Latvijas Republikā no citām trešajām valstīm ir aizliegta.
·  
· 2. Aizliegums ievest (importēt) rūpniecības preces Latvijas Republikā no Krievijas Federācijas un Baltkrievijas Republikas un aizliegums ievest (importēt) Krievijas Federācijas vai Baltkrievijas Republikas izcelsmes rūpniecības preces Latvijas Republikā no citām trešajām valstīm attiecas uz rūpniecības precēm, kuras klasificējamas ar Kombinētās nomenklatūras:
· 2.1. I pielikuma otrās daļas X sadaļas 49. nodaļas "Iespiestas grāmatas, laikraksti, attēli un citi poligrāfijas rūpniecības izstrādājumi; rokraksti, mašīnraksti un plāni" visiem preču kodiem.
· 2.2. I pielikuma otrās daļas XI sadaļas 61. nodaļas "Adīti vai tamborēti apģērbi un apģērba piederumi" visiem preču kodiem.
· 2.3. I pielikuma otrās daļas XI sadaļas 62. nodaļas "Apģērba gabali un apģērba piederumi, kas nav adīti vai tamborēti" visiem preču kodiem.
· 2.4. I pielikuma otrās daļas XI sadaļas 63. nodaļas "Citādi gatavie tekstilizstrādājumi; komplekti; valkāts apģērbs un lietoti tekstilizstrādājumi; lupatas" visiem preču kodiem.
· 2.5. I pielikuma otrās daļas XII sadaļas 64. nodaļas "Apavi, getras un tamlīdzīgi izstrādājumi; šādu izstrādājumu daļas" visiem preču kodiem.
· 2.6. I pielikuma otrās daļas XII sadaļas 65. nodaļas "Galvassegas un to daļas" visiem preču kodiem.
· 2.7. I pielikuma otrās daļas XX sadaļas 95. nodaļas "Rotaļlietas, spēles un sporta piederumi, to daļas un piederumi" visiem preču kodiem.
· 3. Noteikumi stājas spēkā 2026. gada 1.septembrī.

